Zárt végű pénzügyi lízing
Zárt végű pénzügyi lízingfinanszírozás azon ügyfeleknek ajánlott, akik meg kívánják szerezni egy adott berendezés tulajdonjogát, ugyanakkor az ellenérték egy összegben történő kifizetésével nem kívánják vállalkozásukat megterhelni. A lízingtárgyat lízingbe vevő veszi fel könyveiben és számolja el az értékcsökkenési leírást. A lízingdíjak kamattartalma költségként elszámolható.
Ez a finanszírozási forma alkalmazható a legszélesebb körben, kis és közepes vállalkozásoknak kifejezetten ajánlott. A teljes ÁFA a futamidő elején az ÁFA tv. szerint egyösszegben visszaigényelhető.
Nyílt végű pénzügyi lízing
Nyílt végű pénzügyi lízing esetén a CIB Lízing Zrt. birtokbaadási nyilatkozata alapján a lízingtárgyak beszerzési értéken a Lízingbe vevő könyveiben kerülnek aktiválásra. Az ügyfél minden hónapban az esedékes tőketörlesztésre, valamint annak ÁFA tartalmára vonatkozó résszámlát kap. A résszámlák ÁFA tartalma az ÁFA tv. szerint visszaigényelhető.  A lízingdíjak kamattartalma költségként elszámolható. A futamidő végén az ügyfél az eszköz tulajdonjogát megszerezheti a szerződésben meghatározott maradványérték megfizetésével